
ОБОЩИ ПОЛОЖЕНИЯ

І. СИСТЕМА ОТ КРИТЕРИИ И ФИНАНСОВИ ПОКАЗАТЕЛИ, ОПРЕДЕЛЕНИ ЗА НАБЛЮДЕНИЕ, С ЦЕЛ ПОСТИГАНЕ НА ФИНАНСОВА УСТОЙЧИВОСТ И СТАБИЛНОСТ НА ОБЩИНСКИТЕ ФИНАНСИ

1. Съответствие на състоянието на Община Кочериново с критериите на общини с финансови затруднения
Съгласно чл. 130а, ал. 1 от ЗПФ, Община Кочериново (Общината) отговаря на четири условия, определящи я във финансово затруднение, определени в следните точки от горецитирания член:
т. 2. Наличните към края на годината задължения за разходи по бюджета на общината надвишават 15 на сто от средногодишния размер на отчетените разходи за последните 4 години с 2,6 % като същите възлизат за 2016г. на 17,06%.
Този критерии за класирането на общината в процедура по финансово оздравяване през 2017г. въз основа на данните за 2016г. е изчислен на базата на следните изходни данни:
· налични към края на 2016 година задължения на Общината за разходи по бюджета - 575 604 лв.;
· средногодишен размер на отчетените разходи за последните 4 години 2013-2016г. в лв.
3 046 548 + 3 779 189+ 3 490 205+ 3 183 806   =  3 374 937 лв.; 
4
· фактически задължения за разходи по бюджета на общината към средногодишния размер на отчетените разходи за последните 4 години - 
  575 604      х 100 =   17,06%.
3 374 937
т. 3. Наличните към края на годината поети ангажименти за разходи по бюджета на общината надвишават 50 на сто от средногодишния размер на отчетените разходи за последните 4 години:
· налични към края на годината поети ангажименти за разходи в Общината - 1 815 867 лв.;
· средногодишен размер на отчетените разходи в Общината за последните 4 години 2013-2016г. в лв. 
3 046 548 + 3 779 189+ 3 490 205+ 3 183 806   =  3 374 937 лв. 
4
1 815 867     х 100 =    53,80%
3 374 937
т. 4. Наличните към края на годината просрочени задължения по бюджета на общината надвишават 5 на сто от отчетените за последната година разходи на общината:  
· налични към края на годината просрочени задължения по бюджета на Общината - 301 530 лв.
отчетени разходи по бюджета за последната година на Общината - 3 192 879 лв. 
  301 530        х 100 =  9,5%   3 192 879 
т. 6. Осредненото равнище на събираемост за данъка върху недвижимите имоти и данъка върху превозните средства е под осреднената събираемост на двата данъка за всички общини, отчетена за последната година:
· осреднено равнище на събираемост за данъка върху недвижимите имоти и данъка върху превозните средства за всички общини в страната към края на 2016г. -  71,51%;
· осредненото равнище на събираемост за данъка върху недвижимите имоти и данъка върху превозните средства в Общината, съгласно Системата за обмен на информация в МФ е 65%, т.е. с 6.51% по-ниска от средната за страната.
2.	Оценка на финансовото състояние на Община Кочериново и анализ относно причините за наблюдаваните негативни тенденции

Финансовата самостоятелност на една община е обезпечена, ако тя има потенциал да генерира собствени приходи, които формират над 70% от всичките  приходи в бюджета й. Относително самостоятелна е община, ако съотношението на собствените й приходи към общите приходи е между 50% и 70%. Ако това съотношение е под 50%, общината е в силна зависимост, във финансово отношение, от централния бюджет. Показателна за финансовата самостоятелност е и степента на покритие на местните разходи със собствени приходи, т.е. успява ли общината да финансира разходите си за местни дейности със собствени приходи. Тези показатели за Община Кочериново са както следва:
Табл. № 1 (в лв.)
	ПРИХОДИ:
	2014г.
	2015г.
	2016г.

	1. От данъчни приходи 
	97 403
	100 521
	92 746

	2. От неданъчни приходи 
	562 615
	593 910
	468 427

	3. От трансфери от Централния бюджет, в т.ч.: 
	3 023 725
	2 483 883
	2 561 872

	· обща субсидия и др. трансфери за държавни дейности
	1 548 927
	1 628 682
	1 742 620

	· обща изравнителна субсидия
	403 000
	430 800
	434 700

	· целеви трансфер за капиталови разходи 
	1 000 082
	322 500
	322 499

	4. Трансфери
	124 498
	83 741
	81 436

	5. Временни безлихвени заеми
	88 224
	87 168
	9 300

	ОБЩО ПРИХОДИ (1+2+3+4+5) 
	3 896 465
	3 349 223
	3 213 781



През разглеждания период се наблюдава трайна тенденция на завишаване на общата субсидия и др. трансфери за държавни дейности и общата изравнителна субсидия на Общината (с 11,54% 2016г./2014г. и 5,72% 2016г./2015г.) и запазване размера на целевия трансфер за капиталови разходи през последните две години в размер на 322 500 лв., при условие, че същият за 2014г. е в размер на 1 000 082 лв. 
Трансферите между бюджета на Общината и ЦБ са най-големият източник на финансови средства. Същите са заложени съгласно ЗДБРБ за съответната година, като динамиката в размера на приходите и съотношението между общо приходи и собствени приходи за последните три години е както следва:

Табл. № 2 (в лв.)
	НАИМЕНОВАНИЕ РАЗХОДИ
	2014г.
	2015г.
	2016г.

	Текущи разходи за заплати и осигуровки
	1 623 296
	1 827 076
	1 893 896

	Разходи за издръжка
	1 008 711
	1 029 946
	840 732

	Разходи за лихви 
	3 097
	х
	х

	Социални разходи, помощи, обезщетения и стипендии
	21 325
	20 010
	19 752

	Субсидии
	117 396
	165 255
	98 231

	Капиталови разходи
	1 014 530
	451 076
	340 268

	ОБЩО РАЗХОДИ 
	3 788 355
	3 493 363
	3 192 879



През 2016г. общия размер на разходите е намалял с 8,6% спрямо отчетените разходи за 2015г. и с 15,72% спрямо тези на 2014г. Увеличението на текущите разходи за заплати и осигуровки през 2016г. възлиза на 3,65% спрямо 2015г. и на 16,66% в сравнение с тези за 2014г. В същото време разходите за издръжка са снижени през 2016г. с 18,38% спрямо 2015г. и 16,65% с тези за 2014г., при което разходите за заплати, осигуровки и издръжка на Общината са балансирани и не водят сами по себе си до завишаването на общите бюджетни разходи.  
Въпреки постигнатата балансираност на извършените разходи през периода 2014г.-2016г. недостига на собствени приходи за финансиране на местните дейности е основната първопричина за реализирането на просрочени задължения. Причините за допускането на просрочените задължения, въпреки полаганите усилия за намаляването им, са от една страна - общинските отговорности, пораждащи извършването на неотложни разходи, а от друга – недостатъчните местни приходи предвид социалната и техническа инфраструктура на общината, почти достигнатия социален максимум на местните такси и цени на услуги и отражението на финансово-икономическата криза през последните години. Утежняващ фактор, водещ до дисбаланс на бюджета е продължаващото занижено търсене на терени и общинска собственост. Намаляването на този вид приходи води до увеличение на неразплатените капиталови разходи. Освен това кризата в България засегна най-вече строителството и цените на недвижимите имоти. В тази връзка през последните години намаляха значително собствените приходи от продажба на общинско имущество, данък при придобиване на имущество по дарение и възмезден начин, технически такси и други.

3. Просрочени задължения към контрагенти и причини за допускането им
Общо задълженията на Община Кочериново към 31.12.2016г. възлизат на 575 604 лв., както следва:
Табл. № 3 (в лв.)
	№
	ВИД НА ЗАДЪЛЖЕНИЕТО 

	Сума

	
	
	с/ка 4010 „Доставчици в страната”
	Просрочени  по с/ка 9923

	1.
	Общ.Администрация
	525 642 
	276 492 

	2.
	Направление „Образование”
	49 962 
	25 038 

	
	За цялата община
	575 604 
	301 530 



Причините за допускането на просрочени задължения към 31.12.2016г. в размер на 301 530 лв. са ниската събираемост на собствените приходи, натрупването на просрочени вземания и поемането на санкции наложени във връзка с изпълнението на проекти финансирани от ЕС. Друга причина за затрудненото финансово състояние на общината е дофинансирането на делегирани от държавата дейности, т.е. заделянето на финансов ресурс от собствени приходи за финансиране издръжката на детски градини и ясли, таксите на които са крайно недостатъчни за нормалното им функциониране. Заниженото търсене на имоти общинска собственост и намаляването на този местен приход довежда също до натрупването на просрочени задължения за капиталови и др.разходи.
Задълженията към доставчици и др. кредитори на Община Кочериново към 31.03.2017г. са по-малки в сравнение с тези към 31.12.2016г. с 57 059 лв., но  в същото време просрочените са с 9 132 повече.

Табл. № 4 (в лв.)
	№
	ВИД НА ЗАДЪЛЖЕНИЕТО 

	Сума

	
	
	с/ка 4010 „Доставчици в страната”
	Просрочени  по с/ка 9923

	1.
	Общ.Администрация
	458 611 
	274 880 

	2.
	Направление „Образование”
	59 934 
	35 782 

	
	За цялата община
	518 545 
	310 662 




Най-голям дял в просрочените задължения към 31.03.2017г. са начислените плащания на стойност 242 860 лв. в Общината към следните по-големи кредитори: ЧЕЗ „ЕЛЕКТРОБЪЛГАРИЯ” – 89 772 лв. (63 900 лв. в ОбА + 25 872 лв. в Направление „Образование”), Кюстендилска вода – 76 138 лв. (68 726 лв. в ОбА + 7 412 лв. в Направление „Образование”) и „РУТЕКС” ЕООД - 76 950 лв. (за проектиране по проект на програма от фонд „Земеделие”). Относителния дял на тези задължения към общия размер на просрочените задължения на Община Кочериново възлиза на 80,54%. 
Причините за възникването и нарастването на задълженията за разходи по бюджета са натрупването на просрочени задължения от минали години, спада на собствените приходи и заделянето на финансов ресурс за дофинансирането на делегирани от държавата дейности. Дофинансирането на държавната дейност със средства от местни приходи за 2016г. е в размер на 36 283 лв.

ІІ. ИНДИКАТОРИ ЗА ИЗПЪЛНЕНИЕ, КОИТО ДА ОЦЕНЯВАТ ПОСТИГАНЕТО НА ЦЕЛЕВИ СТОЙНОСТИ ПО ПОКАЗАТЕЛИТЕ ЗА ЕФЕКТИВНОСТ, В Т.Ч. МЕРКИ ЗА ОПТИМИЗИРАНЕ НА СТРУКТУРАТА И ЧИСЛЕНОСТТА НА ПЕРСОНАЛА, И ГРАФИК ЗА ИЗПЪЛНЕНИЕТО ИМ

1. Критерии и показатели за финансово оздравяване 
Използвайки методиката разработена от МФ и извършения анализ на финансовото състояние на Община Кочериново, отчитайки спецификите и тенденциите за развитие на нейния бюджет, са дефинирани няколко показателя, които Общината не само ще се стреми да постигне чрез процедурата за финансово оздравяване, а ще търси устойчиво и значително подобрение на финансовите си позиции. Основната посока за търсене на решение за излизане от финансовото затруднение е да се предприемат мерки за подобряване на показателите, по които Общината отчита негативни резултати, като едновременно с това се запази и подобри състоянието на останалите. За Община Кочериново основните критерии за финансово оздравяване са подобряване на следните показатели:
· задължения за разходи по бюджета на общината под 15% от средногодишния размер на отчетените разходи за последните 4 г.;
· поети ангажименти за разходи по бюджета на общината под 50 на сто от средногодишния размер на отчетените разходи за последните 4 години;
· просрочени задължения под 5% от отчетените за последната година разходи на общината;
· осреднена събираемост на ДНИ и ДПС над средната за страната.
Политиката на общинската администрация през три годишния срок на плана ще бъде насочена към оптимизиране на административните разходи за издръжка, което би довело до пряко понижение на отделените средства за обслужване дейността на отделите и дирекциите. За целта е необходимо да се преразгледат детайлно тези разходи, като техния размер трябва да е достатъчен, за да осигури нормалното и безпрепятствено протичане на работния процес.
Оптимизиране числеността на персонала на администрацията и в администрациите на местните дейности на общината предвид функционалните задължения чрез съвместяване на длъжности.

Оптимизиране на разходите
Разходи за заплати, социални осигуровки и издръжка
Табл. № 5 (в лв.)
	НАИМЕНОВАНИЕ РАЗХОДИ
	2014г.
	2015г.
	2016г.

	ОБЩО РАЗХОДИ, в т.ч.: 
	3 788 355
	3 493 363
	3 192 879

	Текущи разходи за заплати и осигуровки
	1 623 296
	1 827 076
	1 893 896

	дял на РЗ и СО (%)
	42,85
	52,30
	59,32

	Разходи за издръжка
	1 008 711
	1 029 946
	840 732

	дял на Издръжка (%)
	26,62
	29,48
	26,33

	Общо РЗ, СО и Издръжка
	2 632 007 
	2 857 022 
	2 734 628 

	дял на РЗ, СО и Издръжка (%)
	69,78
	81,78
	85,65



1.1. Разходи за възнаграждения и социално осигурителни плащания
Разходите за възнаграждения и социално-осигурителни вноски на персонала имат най-голям дял в общите разходи по бюджета на Община Кочериново. През 2016 г. техният дял е 59,32%, като това се дължи основно на разходите за персонал в делегираните дейности. Община Кочериново не може да влияе върху разходите за персонал в делегираните дейности. Дори при реализирани икономии в делегираните дейности, те остават като преходен остатък и се разходват за същите цели през следващата бюджетна година, т.е. евентуалната оптимизация на тези разходи няма да има реален ефект и въздействие върху плана за оздравяване.
Делът на разходите за персонал в общите разходи за местни дейности е нисък. СБРЗ на всички заети в общинската администрация на Община Кочериново, по трудово и служебно правоотношение през 2016г., е в размер на 674 лева. По данни на НСИ, през 2016 г., СБРЗ за страната на заетите в обществения сектор е 979 лева, на заетите в Югозападен район 1 244 лева, а в област Кюстендил 681 лева. Отчитайки ниското ниво на СБРЗ в Общината спрямо нивото за страната и района, и имайки предвид коефициента на ефективност на общинска администрация, който е значително над средния за страната, в плана за финансово оздравяване ще се разглеждат само варианти за оптимизация на числеността на персонала и свързаните с нея средства за РЗ. За периода 2018-2020г. се планира поетапно съкращаване на щатния състав до 3% на година, но не повече от 10% за целия период и намаление на средствата за РЗ и СО до 2% за всяка година, но не повече от 6%. Общият икономически ефект от оптимизацията на персонала за времето на целия оздравителен план се очаква да бъде в размер на 113 054 лв., в т.ч. по години: 2018г. – 38 448 лв.; 2019г. – 37 680 лв.; 2020г. – 36 926 лв.
1.2. Намалението на текущите разходи за средства за работна заплата в резултат на мерките за оптимизиране на структурата и разходите за персонала възлиза общо за целия оздравителен период на 122 364  лв, както следва:
- намаляване на щатните бройки в общинска администрация – 3% на годишна база с общ икономически ефект - 113 054 лв.;
- намаляване на разходите за допълнителни плащания от фонд РЗ като извънреден труд с общ ефект 1 750 лв;
- намаление на броя на лицата, назначени по реда на ПМС №66/1996г. - 3 лица със 7 560 лв. заплата.
1.3. Оптимизиране на разходите за издръжка
През 2016г. Община Кочериново отчита разходи за издръжка в размер на 840 732 лева. Делът на разходите за издръжка, спрямо общите разходи е в размер на 26,33%. В сравнение с предходната 2015г. относителния дял на разходите за издръжка са снижени съответно 3,15 пункта. Най-голям дял в разходите за издръжка заемат разходите за вода, горива и енергия (328 681 лв.) представляващи - 39% от всички разходи за издръжка, разходите за външни услуги (242 242лв.) са с дял от 28,8%, разходите за храна и материали (100 304 лв. +99 229 лв. = 199 533 лв. ) са 23,7%, разходите за глоби, неустойки, съдебни обезщетения и наказателни лихви (9 073 лв.)са в размер на 1,1% от общите разходи за издръжка. Към момента на изготвяне на плана за финансово оздравяване в Община Кочериново се предприемат действия по оптимизиране на разходите за издръжка по отношение намаляване на разходите за ел.енергия, материали, разходите за глоби, неустойки, съдебни обезщетения и наказателни лихви, както и на договори за поети финансови задължения за външни услуги, за които няма обезпечен финансов ресурс. 
За периода 2018-2020г. се планира поетапно съкращаване на разходите за издръжка до 5% на година, но не повече от 15% за целия период, в т.ч. и намаление на разходите за глоби, неустойки, съдебни обезщетения и наказателни лихви. 
Мерките за оптимизиране на разходите за издръжка с общ ефект за целия оздравителен период са:
· ограничаване на разходите за телефони - 3 000 лв.;
· ограничаване на транспортните разходи – 12 000 лв.;
· ограничаване на разходите за ремонт на автопарка – 4 500 лв.;
· ограничаване на разходите за канцеларски материали - 3 000 лв.;
· ограничаване на разходите за  закупуване на МА – 28 700 лв.;
· ограничаване на разходите за ел. енергия – 60 000 лв.;
· ограничаване на средствата за текущ и основен ремонт - 5 500 лв.;
· намаляване на сумите за глоби, неустойки, съдебни обезщетения и наказателни лихви - 19 073 лв.;
· ограничаване на сумите за външни услуги - 15 740 лв.
Икономически ефект от поетапно съкращаване на разходите за издръжка за времето на оздравителен план се очаква да бъде в размер на 151 513 лв., в т.ч. по години: 2017г. – 9 073 лв., 2018г. – 49 935 лв.; 2019г. – 47 439 лв.; 2020г. – 45 066 лв.
Общо от оздравителните мерки от снижаването на разходите за РЗ, СО и издръжка за целия период на програмата се предвиждат намаляване на бюджетните разходи с 273 877 лв.

2. Програма и график за изпълнението на мерките за оптимизиране на структурата и разходите за РЗ, СО и издръжка. 

2.1. Графикът за изпълнението на мерките за оптимизиране на структурата и разходите на персонала и издръжката са описани в раздели IІ „Мерки за оптимизиране на структурата и разходите за персонал” и ІІІ „Мерки за оптимизиране на разходите за издръжка” от Приложение № 2 „Финансов ефект на мерките за оздравяване и график за погасяване на просрочените задължения на Община Кочериново за периода 2017г. – 2020г.”
2.2. Намаляване на задълженията за разходи към доставчици по бюджета на Общината
Общо задължения на Община Кочериново към 31.12.2016г. и 31.03.2017г.

Табл. № 6 (в лв.)
	№
	ВИД НА ЗАДЪЛЖЕНИЕТО 
	Сума

	
	
	с/ка 4010 „Доставчици в страната”
31.12.2016г.
	с/ка 4010 „Доставчици в страната”
31.03.2017г.

	1.
	Общ.Администрация
	525 642 
	458 611 

	2.
	Направление Образование
	49 962 
	59 934 

	
	За цялата община
	575 604 
	518 545 




Задълженията за разходи по бюджета към доставчици на Община Кочериново към 31.12.2016г. са 575 604 лв., които намаляват към 31.03.2017г. на 518 545 лв. Към края на І-то тримесечие на 2017г. общата задлъжнялост на Общината към доставчици и др. кредитори вследствие разплащането на част от старите задължения е намаляла с близо 10 пункта, при което фактическите задължения за разходи по бюджета в края на тримесечието към средногодишния размер на отчетените разходи за последните четири години е снижено на 15,36%, т.е. само с 0,36 пункта над определения от ЗПФ норматив. В Община Кочериново няма тенденция за нарастване на поетите ангажименти през последната 2017 година. 
Планира се задълженията към доставчици и др.кредитори на Общината през 2020г. да са изцяло текущи. 

ІІІ. УПРАВЛЕНСКИ, ОРГАНИЗАЦИОННИ, ПРАВНИ, ФИНАНСОВИ, ТЕХНИЧЕСКИ И ДРУГИТЕ ДЕЙСТВИЯ ЗА ОСЪЩЕСТВЯВАНЕТО НА ПЛАНА, ВКЛЮЧИТЕЛНО МЕРКИ ЗА ПОДОБРЯВАНЕ НА СЪБИРАЕМОСТТА НА МЕСТНИТЕ ПРИХОДИ

1. Управленски, организационни, правни, финансови, технически и другите действия за осъществяването на плана

1.1. Събиране на просрочени вземания

Към 31.12.2016 г. просрочените текущи вземания в Община Кочериново възлизат на 20 533 лв., а към 31.03.2017 г. са в размер на 21 541 лв. В тях не са включени публичните общински вземания от МДТ, които са разгледани в раздела за данъчните приходи. Вземанията са предимно от наеми на общинска собственост, като за събирането на по-големите суми ще се търси и помощта на съдебен изпълнител. За периода на оздравителният план, Общината планира да събере общо 10 770  лева от несъбраните вземания от клиенти и др.дебитори.

1.2. Данъчни приходи

Табл. № 7 (в лв.)
	НАИМЕНОВАНИЕ ПРИХОДИ
	2014г.
	2015г.
	2016г.

	1. Общо собствени приходи, в т.ч.:
	660 018 
	694 431 
	561 173 

	· данъчни приходи
	97 403
	100 521
	92 746

	· неданъчни приходи
	562 615
	593 910
	468 427

	2. Общо приходна част
	3 896 465
	3 349 223
	3 213 781

	дял на собствените приходи (%)
	16.94
	20,73
	17,46

	дял на данъчните приходи (%)
	2,50
	3,00
	2,88

	дял на неданъчните приходи (%)
	14,44
	17,73
	14,58



Изпълнението на собствените приходи в Община Кочериново към 31.12.2016г. възлиза на 561 173 лв., при което отчетеният им размер е по-малък с 98 845 лв. спрямо отчета за 2014г. и със 133 258 лв. спрямо този на 2015г. 
За разглеждания период дельт на собствените данъчни приходи варира между 2,5% и 3% от общия размер на приходите, като разликата между осредненото равнище на събираемост за данъка върху недвижимите имоти и данъка върху превозните средства за всички общини в страната към края на 2016г. и тази в Общината е по-ниска с 6,51%. Максималната събираемост от 100% на данъчните приходи от недвижимите имоти и превозни средства на база последната отчетна година е 142 686 лв., при което за спазването на изискванията на чл. 130а, ал. 1, т. 6 от ЗПФ е необходимо събираемостта да се завиши с 36 000 лв. и повече лв. в абсолютна стойност за целият оздравителен период.

1.3. Неданъчни приходи:
1.3.1. Приходи и доходи от собственост
При неданъчните приходи основното намаление е в резултат на отчетените в по-малко приходи по § 40-00 «Постъпления от продажба на нефинансови активи» от реализираните по-малко продажби на материални активи и земя, които през 2016г. са 13% от тези за 2015 г. и 26% спрямо 2014г. Анализа на причините за наблюдаваната негативна тенденция е в намаления ресурс за продажби на нефинансови активи.
В същото време през 2016г. Общината не е допуснала превишение на планираните по бюджета разходи от 3 344 946 лв., като същите са изпълнени на 95,45%, което в абсолютен размер възлиза на 3 192 879 лв. или със 152 067 лв. по-малко.  Доближаващите се стойности на планираните и действително разходвани средства създават предпоставка за стабилност на местните финанси и намаляват рисковете от големи колебания в годишните резултати. 
При така балансираните по бюджета разходи, необходимо е събираемостта от продажба на нефинансови активи да се завиши с най-малко 41 000 лв. през оздравителния период.
1.3.2. Приходи от такси
За разлика от данъчните приходи, приходите от такси имат целево предназначение и служат за покриване на разходите по предоставянето на различните услуги. Увеличението на приходите от такси подобрява показателите за финансова самостоятелност на общината и увеличава възможностите за предоставяне на по-качествени услуги. В Община Кочериново ще се предприемат действия за увеличаване на размера на някои такси. ТБО не е обект на настоящият оздравителен план, тъй като средствата се разходват целево само за дейностите по чистотата, където към момента няма съществени проблеми с финансирането.
Такси по наредбата на Община Кочериново, чиито размер може да се увеличава с до 5%:
· такси за разкопаване на улици и тротоари;
· такси за заверки на молби-декларации за обстоятелствена проверка;
· ползване на зали и друга общинска собственост;
· такси за технически услуги.
Очакваният фискален ефект от приложените мерки е приходите от такси да се увеличат номинално приблизително с 4 000 лв. годишно, или 12 000 лв. за периода 2018-2020г. .

2. Мерки за оптимизиране на приходите и повишаване на събираемостта. Общ ефект за целия оздравителен период - 99 770 лв.

2.1. Събиране на просрочени вземания от клиенти и др.дебитори в размер на 10 770 лв. 
· изпращане на напомнителни писма до наематели и др. клиенти в страната;
· водене на диалог за разсрочено плащане на задълженията;
· за събирането на по-големите суми ще се търси и помощта на съдебен изпълнител.

2.2. Просрочени вземания от данъчни приходи.
За спазването на чл. 130а, ал. 1, т. 6 от ЗПФ събираемостта трябва да се завиши минимум с 36 000 лв.
Основни мерки за завишаване на събираемостта от просрочени вземания от данъчни приходи:
· провеждане на разговори с длъжници на общината, срещу които не са предприети мерки по принудително събиране на вземанията и съответно сключване на споразумения за разсрочено плащане на просрочени задължения към общината, като с приоритет първо ще се проведат разговори с най-големите длъжници;
· изискване на информация от ЧЕЗ и ВиК относно потребление на ел. енергия и вода в имоти с подадени декларации за освобождаване от ТБО, съставяне на АУЗД за ТБО, създаване на алтернативни възможности за плащане;
· увеличаване на броя на проверките на място относно декларираните данни, които участват в определянето на данъчната оценка;
· подадени коригиращи декларации в резултат на изпратени писма до длъжници на общината;
· установяване на задължения с АУЗД за Данък върху превозните средства и провеждане на разговори с длъжници;
· изпращане на искане за предоставяне на  информация от МВР- Кюстендил за актуализиране на базата данни и  обхващане на всички данъчнозадължени лица;
· увеличаване броя на съставените актове за патентен данък.
Допълнителни мерки за повишаване на данъчните приходи, които Общината ще предприеме в случай, че основните мерки нямат необходимия ефект за повишаването на събираемостта:
· служебно отписване на задълженията с изтекла абсолютна давност;
· изпращане на покани по реда на чл. 182, ал. 2, т. 1 от ДОПК до неизрядните платци;
· предаване на АДВ и ЧСИ на неплатилите в указаните срокове лица;
· съвместна дейност с други контролни институции (ДАИ, КАТ, НАП) за установяване на недекларирани събития и проверка за платен ДПС при технически преглед на МПС;
· съставяне на АУН при установени нарушения по горните мерки;
· поставяне на ПОС терминали за плащане на данъци. Възможност за електронни разплащания;
· откриване на изнесени работни места за събиране на задължения в по отдалечените населени места;
· оповестяване по подходящ начин на нередовните данъкоплатци, в изпълнение разпоредбата на чл.182 ал. 3, т. 1 от ДОПК.

2.3. Приходи и доходи от собственост.

Финансовият ефект е увеличаване на приходите от собственост с 41 000 лв. Основните мерки за завишаване на събираемостта от неданъчни приходи са:
· увеличаване на приходите и доходите от собственост и разпореждане с общински нефинансови активи;
· увеличаване на приходите от поставяеми рекламни информационни елементи;
· очаквани приходи от въвеждане на "синя зона".

Допълнителни мерки за повишаване на приходите от собственост, които Общината ще предприеме в случай, че основните мерки нямат необходимия ефект за повишаването им са:
· оперативно наблюдение на плащанията от клиенти по договори за наем или услуги, с цел своевременно събиране на вземанията;
· предаване на АДВ и ЧСИ на неплатилите в срок наематели и ползватели;
· ревизиране на договорите за отдаване под наем и концесии, както и на сключените договори с доставчици на услуги, с цел оптимизиране на приходите и разходите, вкл. актуализиране на неизгодни договори;
· изготвяне на списъци за прихващане на задължения към местния бюджет;
· продажба и отдаване под наем на земя по чл. 19 от ЗСПЗЗ след отмяна на забраната;
· изпълнение по събиране на просрочени вземания, включително прилагане на общ исков ред, сключване на споразумения за разсрочено плащане, прекратяване на предоставянето на услугата, извеждане от наетия имот;
· преглед на административните разпоредби, съгласно които общинската администрация може да влияе и налага глоби и санкции. При установени пропуски да се внесе предложение в ОбС Кочериново за промени в нормативните актове;
· строго спазване на въведената система за предварителен контрол (контролни листа), при поемане на финансови задължения и извършване на плащания с неизрядни платци наематели на общинско имущество;
· актуализиране на СФУК и вътрешната нормативна уредба в съответствие с приложението на настоящите мерки.

2.4. Приходи от такси.
Финансовият ефект е увеличаване на приходите от такси с 12 000 лв. Мерките за завишаване на събираемостта от такси са:
· такси за разкопаване на улици и тротоари;
· такси за заверки на молби-декларации за обстоятелствена проверка;
· такси за ползване на зали и друга общинска собственост;
· такси за технически услуги.

3. График за изпълнението на мерките на мерките за увеличаване на приходите 
Графикът за изпълнението на мерките за увеличаване на приходите са описани в раздел І „Мерки за увеличаване на приходите общ ефект за целия оздравителен период” от Приложение № 2 „Финансов ефект на мерките за оздравяване и график за погасяване на просрочените задължения на Община Кочериново за периода 2017г. – 2020г.”

4. Други мерки, подходящи за финансовото оздравяване на общината - безлихвен заем от централния бюджет

Успешното реализиране на оздравителния план до голяма степен зависи от разплащането на просрочените задължения от минали години. Реализирането на  икономии от разходи и увеличаването на приходите ще бъде разсрочено във времето, което ще доведе до натрупване на нови задължения, преди да бъдат изцяло разплатени старите. Това може да бъде избегнато с финансово подпомагане на общината под формата на временен безлихвен заем от централния бюджет. Предвиждаме с размера на безлихвения заем да разплатим около 90% от старите и нововъзникнали просрочени задължения. По този начин  ще приведем критерия за размера на просрочените задължения в рамката на Закона за публичните финанси. Полученият заем ще се погасява с реализирания  паричен поток от въведените мерки за оптимизация на приходите и разходите. 

4.1. Програма и график за изплащане на задълженията
Табл. № 8 (в лв.)
	№
	ВИД НА ЗАДЪЛЖЕНИЕТО 
	Сума

	
	
	  Задължения към 31.12.2016г. 
по с/ка
	Задължения 
 към 31.03.2017г. по с/ка

	
	
	4010
	9923
	4010
	9923

	1.
	Общ.Администрация /ПРБ/
	525 642
	276 492
	458 611
	274 880

	2.
	Направление „Образование” /ВРБ/
	49 962
	25 038
	59 934
	35 782

	
	За цялата община
	575 604
	301 530
	518 545
	310 662



Съгласно разпоредбите на чл. 130е, ал. 3, т. 3 от ЗПФ, в случаите, при които една община има просрочени задължения, към плана по ал. 1 от същия член и закон, задължително се прилага програма за изплащане на просрочените задължения. Програмата включва график за обслужването на просрочията до пълното им изплащане. В настоящият план за финансово оздравяване на Община Кочериново е предвидено отпускане на безлихвен заем от ЦБ в общ размер на 500 000 лева, за погасяване задълженията, тъй като до края на годината голяма част от текущите задължения отчитани по сметка 4010 „Задължения към доставчици в страната” ще влязат в просрочие.
Програмата на Община Кочериново е, от наличните към 31.03.2017г. задължения в размер на 518 545 лв., в т.ч. просрочени 310 662 лева, 500 000 лева да се изплатят до 31.12.2017г. чрез отпуснат безлихвен заем, а останалите 18 545 лева да се изплатят до края на 2020г. от собствени средства, основно от получената през годините обща изравнителна субсидия, реализирани икономи и събрани допълнителни средства от данъчни и неданъчни приходи. За изплащането на просрочията през 2017г. ще се договорят и подпишат споразумения с доставчиците, с цел избягване налагане на запор по сметките на Общината. Съставената програма и графика за изплащане на задълженията са посочени в табличен вид по-долу:
Общия размер на задълженията на Общината и ВРБ към момента на изготвяне на плана е 518 545 лв. Сумата включва задължения към доставчици в страната за издръжка по §10 от ЕБК, от които 458 611 лв. в ОбА и 59 934 лв. във ВРБ - Направление „Образование”.

Табл. № 9 (в лв.)
	ВРЕМЕВИ ГРАФИК ЗА ОБСЛУЖВАНЕ НА ЗАДЪЛЖЕНИЯТА

	№
	Погасяване на задълженията според източника на финансиране
	Към 31.12.2017г. в лева
	Към 31.12.2018 г. в лева
	Към 31.12.2019г. в лева
	Към 31.12.2020 г. в лева
	Общо в лева

	1.
	Погасени с безлихвен заем от МФ
	500 000
	х
	х
	х
	500 000

	2.
	Погасени със собствени приходи
	х
	6 182
	6 182
	6 181
	18 545

	
	Всичко погасени
просрочени
задължения
	500 000
	6 182
	6 182
	6 181
	518 545



4.2. Необходимост от получаване на временен безлихвен заем и програма за възстановяването му

Въпреки мерките, които ще се предприемат в оздравителния план, Община Кочериново не може сама да се справи със затрудненото финансово състояние. За излизане от финансовото затруднение на Общината, породено основно от събираемостта на просрочените вземания, е необходим значителен ресурс, с цел наличните към момента задължения да се платят еднократно и окончателно, като се избегне плащане на значителни суми по изпълнителни дела, запори, такси, лихви за просрочие. Община Кочериново не разполага със свободен собствен ресурс и не може да осигури сама финансирането за изплащане на просрочените задължения към кредиторите. За постигане целите на плана за финансово оздравяваване, без да се влошава качеството и обема на предлаганите публични услуги, се налага да се потърси външно финансиране - временен безлихвен заем от МФ, който ще се изплаща разсрочено в бъдещи периоди, като така ще облекчи допълнително осигуряването на средства за поемане на текущите плащания. Външното финансиране, едновременно с погасяване на просрочията, ще намали значително и наличните задължения за разходи, които също са един от критериите за финансово оздравяване на Общината.
В резултат на гореизложеното, до края на текущата година Общината планира да осигури средства за погасяване на просрочените задължения като потърси външно финансиране и предоставяне на временен безлихвен заем от централния бюджет в размер на 500 000 лева.
Възстановяването на отпуснатият от МФ временен безлихвен заем е разчетено да се извърши на вноски за срока на плана за финансово оздравяване. Източниците за възстановяване са от собствени средства, резултат на извършени оптимизации на разходи и увеличаване на приходи, описани в горните раздели на настоящият план, както и при възможност допълнителни целеви субсидии за доброто изпълнение на програмата за оздравяване, изрично предвидени в чл. 130к, ал. 1 от ЗПФ.
Програма за възстановяване на безлихвения заем, отпуснат от МФ.
Табл. № 10 (в лв.)
	№
	Източник на възстановяване на безлихвен заем от МФ
	Към
31.12.
2017г.
в лева
	Към
31.12.
2018г.
в лева
	Към
31.12.
2019г.
в лева
	Към
31.12.
2020г.
в лева
	Общо в
лева

	1.
	Възстановен безлихвен заем от оптимизирани собствени приходи и разходи
	х
	200 000
	200 000
	100 000
	500 000



Община Кочериново оценява като незначителен риска от неизпълнение на заложените в чл. 130а от ЗПФ критерии и показатели за финансовото състояние на общините и свързаният с това риск от отказ на допълнителна субсидия по чл. 130к, ал. 1 от ЗПФ. Затова и Програмата за възстановяване на безлихвения заем е разработена да се изплаща само със собствени средства.

5. Показатели, измерващи финансовото състояние на Община Кочериново

С цел измерване на напредъка по оздравителния план на Общината ще бъдат проследявани стойностите на финансовите показатели, измерващи финансовото състояние съгласно чл.130а от ЗПФ. Видно от таблицата по-долу е, че Община Кочериново ще се стреми да влезе в рамките на законовите изисквания, като превишение се очаква да има в процента на плащанията по дълга, което е формирано от плащанията по евентуалния безлихвен заем.
Табл. № 11(в лв.)
	
	Отчет
	План

	Показател

	2016г.
	2017г.
	2018г.
	2019г.
	2020г.

	Налични задължения за разходи по бюджета
	575 604
	480 000
	420 000
	380 000
	350 000

	Средногодишен размер на отчетените разходи в Общината за последните 4 години
	3 374 937
	3 610 823
	3 491 319
	3 425 098
	3 412 383 

	1. Съотношение на наличните задължения за разходи по бюджета на общината спрямо средногодишния размер на отчетените разходи за последните 4 години /не повече от 15%/
	17,06%
	13,29%
	12,02%
	11,09%
	10,26%

	Наличните към края на годината поети ангажименти за разходи по бюджета
	1 815 867
	1 714 802
	1 656 502
	1 658 930
	1 658 880

	Средногодишен размер на отчетените разходи в Общината
	3 374 937
	3 610 823
	3 491 319
	3 425 098
	3 412 383 

	2. Съотношение на наличните към края на годината поети ангажименти за разходи по бюджета на общината спрямо средногодишния размер на отчетените разходи за последните 4 години /не повече от 50%/
	53,80%
	47,49%
	47,45
	48,43%
	48,61%

	Общ размер на просрочените задължения
	301 530
	18 545 
	-
	-
	-

	Отчетени разходи по бюджета за последната година на общината
	3 183 806
	3 968 696
	3 310 337
	3 228 482
	3 142 016

	3.Съотношение на просрочените задължения спрямо средногодишния размер на отчетените разходи за последната година/не повече от 5%/
	9,5%
	0,5%
	-
	-
	-

	Осреднено равнище на събираемост за данъка върху недвижимите имоти и данъка върху превозните средства за всички общини в страната към края на 2016г. 71,51%,при средна събираемост за 2015г. 65,86% с годишно увеличение от 8,5%.
	71,51%
	77,58%
	84%
	85%
	85%

	4. Осредненото равнище на събираемост за данъка върху недвижимите имоти и данъка върху превозните средства в Общината.
	65%
	75%
	83%
	85%
	85%

	По-висока +, по-ниска – , спрямо средната събираемост на данъка за страната
	- 6,51%
	- 2,58%
	- 1%
	-
	-



6.  Срок за изпълнение на оздравителния план - 3 години, съгласно чл.130б от ЗПФ.

ІV. ОЦЕНКА ЗА ВЛИЯНИЕТО НА ПЛАНА ВЪРХУ ПРЕДОСТАВЯНИТЕ УСЛУГИ

Изпълнението на Плана има за цел освен конкретно подобряване финансовото състояние и общо оздравяване на Община Кочериново чрез повишаване ефективността на персонала и подобряване качеството на предоставяните от Общината услуги. 
При успешно приключване на процедурата за оздравяване и провеждането на дългосрочна кадрова политика се очаква положителен ефект върху дейността на Общината и подобряване качеството на услугите, най-вече изразено в намалено време за обслужване на граждани и по-приветливо отношение от мотивирани служители. 
Влияние на Плана върху обществеността. Населението на община Кочериново по данни на НСИ е 4 694 жители, които се обслужват от ОбА със средно списъчен състав – 36 служители или по един служител на 130 човека. Основно изискване към програмата за финансово оздравяване е предложените мерки за стабилизиране на финансовото състояние на Общината да не бъдат за сметка на понижено качество или намаление на количеството на предлаганите публични услуги. Горното съображение е било водещо при изготвяне на плана и разработване на мерките за увеличаване на приходите и оптимизиране на разходите. Индикации за влошаване на качеството и обема на предлаганите услуги от прилагане на мерките в Община Кочериново не са установени. При успешно прилагане на настоящият план за излизане на Общината от финансовото затруднение, се предвижда значително подобряване на предлаганите публични услуги.
От друга страна процедурата за финансово оздравяване и реализиране на Плана означават постоянен контрол от страна на МФ върху Общината посредством регулярно отчитане на дейността, събраните приходи, разходването на средства, изпълнението на бюджета и пр. (вкл. публикуване на информация на всяко тримесечие според изискванията на чл. 130з, ал. 1 от ЗПФ). Тази процедура сама по себе си означава пълна прозрачност на дейността и освен преките търсени ефекти върху финансовото състояние на Общината, косвено ще се осигури поглед на гражданите върху действията на кмета, ОбА и ОбС, така че да се ограничат типичните подозрения на обществеността за задкулисни договорки и лансиране на лични интереси. 
Успехът на Плана ще донесе на населението спокойствието, че Общината не е във фалит и че може адекватно да изпълнява функциите си. В дългосрочен план и при благоприятно развитие, ще има наличен ресурс за инвестиции в инфраструктура, подобрения на паркове и др. обекти в населените места. За целите на осъществяването на Плана обаче обществеността и бизнеса следва (за да не се налага принудително) да се ангажират с коректно и навременно изплащане на текущите си и старите си задълженията за данъци и такси.
С цел постигане на финансова стабилност и устойчивост на Общината и с оглед да се изплатят просрочените задължения е необходимо да се подготви искане до министъра на финансите за финансово подпомагане под формата на временен безлихвен заем от централния бюджет при условията и по реда на раздел IV „Временен безлихвен заем за изпълнение на план за финансово оздравяване” от Глава осма "а" на ЗПФ. С размера на получения заем ще се разплатят просрочените задължения и ще позволи на Общината да не допуска нови просрочени ангажименти. Ще се подобри качеството на предоставяните публични услуги и с очакваните мерки ще се погаси безлихвения заем от централния бюджет.

V. ОТГОВОРНОСТИ НА КМЕТА НА ОБЩИНАТА И ОБЩИНСКИ СЪВЕТ КОЧЕРИНОВО ЗА ИЗПЪЛНЕНИЕ НА ПЛАНА ЗА ФИНАНСОВО ОЗДРАВЯВАНЕ
1. Кметът на Община Кочериново:
· осъществява текущо наблюдение на условията по чл. 130а, ал. 1 от ЗПФ, като задължително съгласува извършената оценка, анализ и прогноза за тяхното изменение към полугодието и края на текущата бюджетна година, като при необходимост определя срокове и стъпки за предприемане на съответни действия;
· изпраща Плана за финансово оздравяване след приемане му от Общински съвет Кочериново на министъра на финансите;
· на всяко тримесечие публикува на интернет страница на Общината информация за изпълнението на плана за финансово оздравяване;
· докладва на тримесечие на министъра на финансите за изпълнението на плана за финансово оздравяване.
2. Общински съвет Кочериново:
· наблюдава системата от критерии и финансови показатели с които се цели постигане на финансова устойчивост на общинските финанси;
· -следи за осигуряване на публичност и прозрачност в действията при изпълнение  на Плана за финансово оздравяване;
· своевременно приема решения водещи до реално и ефективно прилагане на  плана за оздравяване.
3. Мониторинг
При реализацията на плана за оздравяване се осъществява мониторинг състоящ се в:
· изготвяне на анализ на информация относно изпълнение на критериите и финансови показатели, определени за наблюдение;
· публикуване на информация за изпълнението на плана за финансово оздравяване на интернет страница на Община Кочериново на всяко тримесечие;
· длъжностните лица посочени в Графика за погасяване на просрочените задължения към Плана за финансово оздравяване на Община Кочериново изготвят междинните отчети за мерките, за които са отговорни;
· минималната информация, която съответните длъжностни лица следва да посочат по предложените мерки е информация за степента на изпълнение на мярката, постигнатия финансов резултат и причини за неизпълнение;
· при отпуснат от централния бюджет временен безлихвен заем за целите на изпълнение на плана кметът на Общината на тримесечие докладва на министъра на финансите изпълнението на плана за финансово оздравяване;
· в резултат на осъществявания мониторинг могат да се направят своевременни  корекции в мерките и начина на тяхното изпълнение.
ЗАКЛЮЧИТЕЛНИ РАЗПОРЕДБИ
§1 Планът за финансово оздравяване на Община Кочериново  е приет с Решение № ……………………………. на Общински съвет – Кочериново и е със срок на действие до 31.12.2020г.

